text: Politiet: Hvem sagde pengemaskine?
  15 december 2015 kl. 13.50
  En af politiets fotovogne stod parkeret ved Foldingbro nær Brørup tirsdag. INGEN kørte for stærkt.
  Politiet udsender ros til bilisterne på twitter. Anledningen er, at en fotovogn stod parkeret i fem timer ved Foldingbro nær Brørup. På stedet må man max. køre 80 km/t. Og det overholdt samtlige bilister.
  Det får politiet til at udsende følgende på twitter:
  ”FLOT!!! Hvem sagde pengemaskine?”
  ATK-måling på Kongeåvej ved Foldingbro på 80-strækning konstaterede 0 overtrædelser på 5 timer. FLOT!!! Hvem sagde pengemaskine? #politidk
  
  